

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL GYVENTOJŲ INICIATYVŲ, SKIRTŲ GYVENAMAJAI APLINKAI IR VIEŠAJAI INFRASTRUKTŪRAI GERINTI IR KURTI, LĖŠŲ SKYRIMO PROJEKTUI

2024 m. rugpjūčio 30 d. Nr. DĮV-514

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašo, patvirtinto Šilalės rajono savivaldybės tarybos 2024 m. vasario 15 d. sprendimu Nr. T1-25 „Dėl Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo tvarkos aprašo patvirtinimo“, 28 punktą ir atsižvelgdamas į Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir vertinimo darbo grupės, sudarytos Šilalės rajono savivaldybės administracijos direktoriaus 2024 m. liepos 31 d. įsakymu Nr. DĮV-458 „Dėl Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir vertinimo darbo grupės sudarymo“, 2024 m. rugpjūčio 6 d. posėdžio protokolą Nr.1:

 1. T v i r t i n u Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, daugiausia gyventojų balsų gavusį didelės apimties projektą „Pump Track“ dviračių trasa Šilalėje“.

 2. S k i r i u iš Komunalinio ūkio ir turto programos (11) Gyventojų iniciatyvų, skirtų gyvenamajai aplinkai ir viešajai infrastruktūrai gerinti ir kurti, projektų idėjų atrankos ir finansavimo programos parengimo ir įgyvendinimo priemonei (11.01.04.07) Šilalės miesto seniūnijai 25 000,00 (dvidešimt penkis tūkstančius eurų 0 ct) Eur.

1. P a v e d u paskelbti šį įsakymą Šilalės rajono savivaldybės interneto tinklalapyje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo paskelbimo dienos.

Administracijos direktorius Andrius Jančauskas